钦定古今图书集成/理学汇编/文学典/第121卷 > 《文苑传后论》同前
## 钦定古今图书集成/理学汇编/文学典/第121卷 > 《文苑传后论》同前

论曰：“古人之所贵名不朽者，盖重言之尚存。王褒、庾
信、颜之推、虞世基、柳䛒、许善心、明克让、刘臻、王贞、虞
绰、王胄等，并极南土誉望，又加之以才名，其为贵显，
固其宜也。自馀或位下人微，居常亦何能自达。及其
灵蛇可握，天网俱顿，并编缃素，咸贯辞林，虽其位可
下，其身可杀，千载之外，贵贱一焉。非此道也，孰云能”
致？凡百士子，可不务乎？